ARYA
15 నుంచి అంతర్జాతీయ ‘ప్రీమియర్‌ ఫుట్‌సాల్‌ ఫుట్‌బాల్‌ లీగ్‌ పోటీలు
చెన్నై: విదేశాల్లో ప్రాచుర్యం పొందిన అంతర్జాతీయ ‘ప్రీమియర్‌ ఫుట్‌సాల్‌ ఫుట్‌బాల్‌ లీగ్‌ పోటీలు సెప్టెంబర్‌ 15 నుంచి ముంబయిలో ప్రారంభం కానున్నాయి. అక్టోబర్‌ 1న జరిగే ఫైనల్‌ మ్యాచ్‌ దుబా§్‌ులో నిర్వహించ నున్నారు ‘ప్రీమియర్‌ ఫుట్‌సాల్‌ ఫుట్‌బాల్‌ లీగ్‌ రెండో సీజన్‌ పోటీలు ఘనంగా నిర్వహించేందుకు సన్నాహాలు జరుగుతున్నాయి. ఈ టోర్నమెమట్‌లో పాల్గొంటున్న ‘చెన్నై సింగమ్స్‌కు ప్రచారకర్తగా తమిళ సినీ నటుడు ఆర్య వ్యవరించనున్నారు. రియల్‌ ఎస్టేట్‌ రంగంలో ప్రాచుర్యం కలిగిన సెయింట్‌ అగ్ని సంస్థ క్రీడారంగంలో తమ భాగస్వామ్యం ఉండాలన్న ఆలోచనతో తొలి అడుగుగా ‘ప్రీమియర్‌ ఫుట్‌సాల్‌ ఫుట్‌బాల్‌ లీగ్‌ మ్యాచ్‌కు శ్రీకారం చుట్టింది. ‘చెన్నై సింగమ్స్‌ కొత్త సభ్యులను పరిచయం చేస్తూ మంగళవారం చెన్నైలో జరిగిన కార్యక్రమంలో ప్రీమియర్‌ ఫుట్‌సాల్‌ వైస్‌ చైర్మన్‌ విమల బ్రిట్టో, నటుడు ఆర్య, తదితరులు పాల్గొన్నారు. ఈ సందర్భంగా చెన్నై సింగమ్స్‌ టీమ్‌ కొత్త జెర్సీని నటుడు ఆర్య ఆవిష్కరించారు.